ΠΕΡΙΕΧΟΜΕΝΑ
ΑΠΟΦΑΣΕΙΣ
Οικοδόμηση οικοπέδου χωρίς πρόσωπο σε οδό
του εγκεκριμένου ρυμοτομικού σχεδίου στο ο.τ.
738 του Δήμου Κορυδαλλού.
Μερική ανάκληση της Δ/301930/22-10-1991
(ΦΕΚ 840/Δ΄/18-11-1991 ) απόφασης του Νομάρχη Πειραιά, περί κήρυξης ως αναδασωτέας, δη-
μόσιας και ιδιωτικής δασικής έκτασης στη θέση
«Καραπολίτη» του Δήμου Πόρου, της Νομαρχίας
Πειραιά.
Κήρυξη αναδασωτέας έκτασης δασικού χαρακτήρα εμβαδού 391,00 τετραγωνικών μέτρων στη
θέση «Σχίνο», Τοπικής Κοινότητας Χώρας, Δημοτικής Ενότητας Νέστορος, Δήμου Πύλου - Νέστο-
ρος, Νομού Μεσσηνίας.
ΑΠΟΦΑΣΕΙΣ
Αριθμ. 14899/632
(1)
Οικοδόμηση οικοπέδου χωρίς πρόσωπο σε οδό
του εγκεκριμένου ρυμοτομικού σχεδίου στο ο. τ.
738 του Δήμου Κορυδαλλού.
Ο ΣΥΝΤΟΝΙΣΤΗΣ ΑΠΟΚΕΝΤΡΩΜEΝΗΣ
ΔΙΟΙΚΗΣΗΣ ΑΤΤΙΚΗΣ
Έχοντας υπόψη:
1. Το ν.2503/1997 (Φ.Ε.Κ. 107/Α΄) για τη «Διοίκηση,
Οργάνωση, Στελέχωση της Περιφέρειας κ.λπ.» και ειδικότερα το άρθρο 1 παρ. 2, όπως τροποποιήθηκε με το
άρθρο 56 του ν.4257/2014 (Φ.Ε.Κ. 93/Α΄) για «Επείγουσες
ρυθμίσεις αρμοδιότητας Υπουργείου Εσωτερικών» και
ισχύει.
2. Το ν.3852/2010 (Φ.Ε.Κ. 87/Α΄) για τη «Νέα Αρχιτεκτονική της Αυτοδιοίκησης και της Αποκεντρωμένης
Διοίκησης – Πρόγραμμα Καλλικράτης», όπως ισχύει.
3. Το 135/2010 π.δ. (Φ.Ε.Κ. 228/Α΄) «Οργανισμός της
Αποκεντρωμένης Διοίκησης Αττικής», όπως ισχύει.
4. Την 15869/15.05.2017 (Φ.Ε.Κ. 250/ΥΟΔΔ) απόφαση
Υπουργού Εσωτερικών για το διορισμό του Συντονιστή
της Αποκεντρωμένης Διοίκησης Αττικής.
5. Τα άρθρα 28 και 28Α του ν. 4325/2015 (Φ.Ε.Κ. 47/Α΄)
για τον «Εκδημοκρατισμό της Διοίκησης – Καταπολέμηση Γραφειοκρατίας και Ηλεκτρονική Διακυβέρνηση.
Αποκατάσταση αδικιών και άλλες διατάξεις», όπως
συμπληρώθηκε με τις διατάξεις του άρθρου 24 του
ν.4368/2016 (Φ.Ε.Κ. 21/Α΄) «Μέτρα για την επιτάχυνση
του κυβερνητικού έργου και άλλες διατάξεις».
6. Το άρθρο 8 και το άρθρο 7 παρ. 9.β του ν.4067/2012
(Φ.Ε.Κ. 79/Α΄) για το «Νέο Οικοδομικό Κανονισμό», όπως
το τελευταίο συμπληρώθηκε με το άρθρο 20 παρ. 10
του ν. 4258/2014 για τη «Διαδικασία οριοθέτησης και
ρυθμίσεις θεμάτων για τα υδατορέματα – ρυθμίσεις Πολεοδομικής νομοθεσίας και άλλες διατάξεις».
7. Τα άρθρα 32 έως 34, 46 και 48 του από 17.07/
16.08.1923 ν.δ. «Περί σχεδίων πόλεων, κωμών και συνοικισμών του Κράτους και οικοδομής αυτών», όπως
τροποποιήθηκαν, συμπληρώθηκαν και ισχύουν.
8. Τα άρθρα 43-44-45 του από 17.07/16.08.1923
ν.δ. «Περί σχεδίων πόλεων, κωμών και συνοικισμών
του Κράτους και οικοδομής αυτών», όπως τροποποιήθηκαν με το άρθρο 4 παρ. 3 του από 27.02/18.03.1926
ν.δ., το οποίο κυρώθηκε με το από 02.08.1927 διάταγμα.
9. Τις διατάξεις του ν.δ. 690/1948 για τη συμπλήρωση
των περί σχεδίων πόλεων διατάξεων.
10. Το από 11.11/19.12.1959 (Φ.Ε.Κ. 30/Δ΄) β.δ. για
την επέκταση του ρυμοτομικού σχεδίου Κορυδαλλού
(Αττικής) στη θέση «Σχιστό».
11. Την 161229/09.10.2018 (ΑΔΑ: 6Β9Θ7Λ7-9ΘΛ) απόφαση Περιφερειάρχη Αττικής με την οποία κυρώθηκε
το 7039/06.07.2018 «Πρωτόκολλο Αδυνάτου Σύνταξης
Πράξης Τακτοποίησης», στο ο.τ. 738, που περικλείεται
από τις οδούς Βύζαντος, Αγαμέμνονος και Οδυσσέως,
επί του οικοπέδου στη συμβολή των οδών Βύζαντος και
Αγαμέμνονος του Δήμου Κορυδαλλού.
12. Το 7039/06.07.2018 «Πρωτόκολλο Αδυνάτου Σύνταξης Πράξης Τακτοποίησης», στο ο.τ. 738, που πε-
ρικλείεται από τις οδούς Βύζαντος, Αγαμέμνονος, και
Οδυσσέως, επί του οικοπέδου στη συμβολή των οδών
Βύζαντος και Αγαμέμνονος του Δήμου Κορυδαλλού το
οποίο συντάχθηκε από τη Δ/νση Υπηρεσίας Δόμησης
και Γ.Σ.Π. Τομέας (β) του Δήμου Πειραιά.
13. Την 547/09.01.2019 βεβαίωση της Δ/νσης Χωρικού
Σχεδιασμού περί διοικητικής οριστικοποίησης της (11)
σχετικής απόφασης Περιφερειάρχη Αττικής με την οποία
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
5 Ιουνίου 2019
ΤΕΥΧΟΣ  ΤΕΤΑΡΤΟ
Αρ. Φύλλου 289
VARVARA ZACHARAKI
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 289/05.06.2019
κυρώθηκε το 7039/06.07.2018 «Πρωτόκολλο Αδυνάτου
Σύνταξης Πράξης Τακτοποίησης».
14. Το ΔΤΕ/β/44541/18.11.2015 έγγραφο της Δ/νσης
Τοπογραφικών Εφαρμογών και Τράπεζας Γης του Υ.Π.ΕΝ.,
με το οποίο δίδονται οδηγίες για την εφαρμογή του άρθρου 7 παρ. 9.β του ν. 4067/2012.
15. Το 257/08.02.2019 έγγραφο της Δ/νσης Υπηρεσίας
Δόμησης και Γ.Σ.Π. του Δήμου Πειραιά.
και επειδή
α. Σύμφωνα με το άρθρο 7 παρ. 9.β του ν. 4067/2012,
όπως τροποποιήθηκε με το άρθρο 20 παρ. 10 του
ν. 4258/2014, τα οικόπεδα που δεν έχουν πρόσωπο σε
εγκεκριμένη οδό, όταν δεν μπορούν με τακτοποίηση
να αποκτήσουν πρόσωπο επί εγκεκριμένης οδού, επιτρέπεται να οικοδομούνται με απόφαση του Γενικού
Γραμματέα Αποκεντρωμένης Διοίκησης μόνον εφόσον
η έλλειψη του προσώπου έλαβε χώρα πριν την ισχύ του
ν. 651/1977 χωρίς υπαιτιότητα του αιτούντος.
β. Παρ’ όλο που το ο.τ. 738 αποτελεί οικοδομικό τετράγωνο του άρθρου 8 παρ. 1.α του ν.4067/2012, σύμφωνα
με το 257/08.02.2019 (-15- σχετικό) έγγραφο της Δ/νσης
Υπηρεσίας Δόμησης και Γ.Σ.Π. του Δήμου Πειραιά η εν
λόγω ιδιοκτησία δεν εμπίπτει στις διατάξεις του άρθρου
8 παρ. 1.β του ν. 4067/2012.
γ. Με την 7039/06.07.2018 (-12- σχετικό) πράξη της
Δ/νσης Υπηρεσίας Δόμησης και Γ.Σ.Π. του Δήμου Πειραιά κρίθηκε αδύνατη η σύνταξη πράξης τακτοποίη-
σης ιδιοκτησιών προκειμένου να αποκτήσει πρόσωπο
το οικόπεδο του αιτούντος και η πράξη αυτή κυρώθηκε με την οικ.99059/15.05.2017 (-11- σχετικό) απόφαση
Περιφερειάρχη Αττικής.
δ. Η έλλειψη προσώπου του οικοπέδου σε οδό του
εγκεκριμένου ρυμοτομικού σχεδίου έλαβε χώρα πριν
από την ισχύ του ν. 651/1977, χωρίς υπαιτιότητα του
αιτούντος, αποφασίζουμε:
1. Το οικόπεδο με στοιχεία Α-Β-Γ-Δ-Α, που απεικονίζεται στο τοπογραφικό διάγραμμα του Αγρονόμου Τοπο-
γράφου Μηχανικού Τζήκα Κωνσταντίνου, που θεωρήθηκε από τον Προϊστάμενο της Δ/νσης ΠΕ.ΧΩ.ΣΧ. της
Αποκεντρωμένης Διοίκησης Αττικής και συνοδεύει την
παρούσα απόφαση, επιτρέπεται να οικοδομηθεί.
2. Για την οικοδόμηση του οικοπέδου της παραγράφου 1
επιτρέπεται να εφαρμοστούν:
- οι όροι και περιορισμοί δόμησης, που εφαρμόζονται
στο ο.τ. 738, όπως βεβαιώνονται από την αρμόδια Πολεοδομική Υπηρεσία,
- ως μέγεθος «Π», σύμφωνα με το άρθρο 3 του
ν.4067/2012 υπολογίζεται θεωρητικό πλάτος οδού
10,00μ.
3. Η παρούσα απόφαση αναρτάται στο διαδίκτυο, σύμφωνα με το ν. 3861/2010.
4. Κατά της παρούσας απόφασης επιτρέπεται προσφυγή στον Υπουργό Π. ΕΝ., εντός 30 ημερών από τη
γνωστοποίησή της.
Η απόφαση αυτή να δημοσιευθεί στην Εφημερίδα της
Κυβερνήσεως.
Νέο Ψυχικό, 22 Απριλίου 2019
Ο Συντονιστής Αποκεντρωμένης Διοίκησης
ΣΠΥΡΙΔΩΝ ΚΟΚΚΙΝΑΚΗΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 289/05.06.2019
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 289/05.06.2019
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 289/05.06.2019
Αριθμ. 107244/2379 π.ε.
(2)
Μερική ανάκληση της Δ/301930/22-10-1991
(ΦΕΚ 840/Δ΄/18-11-1991 ) απόφασης του Νομάρχη Πειραιά, περί κήρυξης ως αναδασωτέας, δη-
μόσιας και ιδιωτικής δασικής έκτασης στη θέση
«Καραπολίτη» του Δήμου Πόρου, της Νομαρχίας Πειραιά.
Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ
ΔΙΟΙΚΗΣΗΣ ΑΤΤΙΚΗΣ
Έχοντας υπόψη:
1. Τις διατάξεις:
α) των άρθρων 24 παρ.1 και 117 παρ. 3 του Συντάγματος της Xώρας,
β) του άρθρου 5 του ν. 3200/1955 (Α΄97) «περί διοικητικής αποκεντρώσεως» σε συνδυασμό με τις διατάξεις του
ν.δ. 532/1970 (ΦΕΚ 103 τ.Α΄/1970) «περί συμπληρώσεως
των διατάξεων διοικητικής αποκεντρώσεως» σε συνδυασμό με τις διατάξεις του β.δ. 709/5- 11-1970 (ΦΕΚ
235 τ.Α΄/1970) «περί καθορισμού των διατηρουμένων
αρμοδιοτήτων κ.λπ.»,
γ) των άρθρων 6 και 7 του ν. 2503/1997 (ΦΕΚ 107/Α΄/
30-5-1997) «περί Διοίκησης, οργάνωσης, στελέχωσης
της Περιφέρειας κ.λπ.»,
δ) του άρθρου 35 του ν. 4280/2014 (ΦΕΚ 159/Α΄/
8-8-2014) με το οποίο αντικαταστάθηκε το άρθρο 44 του
ν. 998/1979 (ΦΕΚ 289 τ.Α΄/29-12-1979),
ε) το π.δ. 32/2016 (Α΄46) περί ορισμού επιστημονικών
κριτηρίων για την υπαγωγή εκτάσεων στις περιπτώσεις
1,2 και 5 του άρθρ. 3 του ν. 998/1979.
2. Τις εξής διαταγές του Υπουργείου Γεωργίας:
α) 160417/1180/9-7-80,
β) 182447/3049/24-9-80 και
γ) 141823/24-2-83.
3. Τα αρθρ. 6 και 280 του ν. 3852/2010 (ΦΕΚ 87/Α΄/
7-6-2010) «Νέα Αρχιτεκτονική της Αυτοδιοίκησης και
της Αποκεντρωμένης Διοίκησης – Πρόγραμμα Καλλικράτης».
4. Το π.δ. 135/2010 (ΦΕΚ 228/Α΄/2010) περί Οργανισμού της Αποκεντρωμένης Διοίκησης Αττικής.
5. To αρθρ. 28, ν. 4325/2015 (ΦΕΚ 47/Α/2015) και η
αριθ. 15869/15-5-2017 απόφαση Υπουργού Εσωτερικών
με την οποία διορίστηκε ο Σπυρίδων Κοκκινάκης του
Χρήστου, Συντονιστής της Αποκεντρωμένης Διοίκησης
Αττικής (ΦΕΚ ΥΟΔΔ/250/2017).
6. Την Δ/301930/22-10-1991 (ΦΕΚ 840/Δ΄/18-11-1991)
απόφαση του Νομάρχη Πειραιά, με την οποία κηρύχθηκε ως αναδασωτέα, λόγω πυρκαγιάς, δημόσια και ιδι-
ωτική δασική έκταση συνολικού εμβαδού 690,00 στρ.,
στη θέση «Καραπολίτη» του Δήμου Πόρου, στην οποία
εμπίπτει η έκταση που προτείνεται για ανάκληση.
7. Την 82832/2076/2017/12-11-2018 πρόταση του αρμοδίου Δασαρχείου Πόρου -με τις συνημμένες σε αυτή
ΔΥ/8-6- 2017 αναφορά και ΔΥ/27-9-2017 έκθεση φωτοερμηνείας-, για μερική ανάκληση της ως άνω (6) απόφα-
σης, για τμήμα εμβαδού 8,372 στρ., στη θέση «Τσαρκί»
περιοχής Γαλατά του Δήμου Τροιζηνίας-Μεθάνων της
Περιφέρειας Αττικής, διότι τo εν λόγω  τμήμα που ήταν
αγροτική έκταση, εμπίπτουσα στην περίπτωση 6α του
άρθρου 3 του ν. 998/1979 ως ισχύει, συμπεριελήφθη
εκ παραδρομής στην παραπάνω (6) απόφαση, αποφασίζουμε:
Ανακαλούμε μερικώς την: Δ/301930/22-10-1991 (ΦΕΚ
840/Δ΄/18-11-1991) απόφαση του Νομάρχη Πειραιά
(ΦΕΚ 840/Δ΄/18-11- 1991) απόφαση του Νομάρχη Πειραιά, περί κήρυξης ως αναδασωτέας, λόγω πυρκαγιάς,
δημόσιας δασικής έκτασης 408,00 στεμμάτων και ιδιωτικής δασικής έκτασης 282,00 στρεμμάτων στη θέση
«Καραπολίτη» του Δήμου Πόρου, της Νομαρχίας  Πειραιά
και μόνο για τμήμα εμβαδού: 8,372 στρ. (οκτώ στρεμμάτων και τριακοσίων εβδομήντα δύο χιλιοστών του
στρέμματος) διότι, ως αγροτική έκταση εμπίπτουσα στην
περίπτωση 6α, αρθρ. 3, ν. 998/1979 ως ισχύει, περιελήφθη στην Δ/301930/22-10-1991 απόφαση λόγω πλάνης
περί των πραγμάτων και πραγματικής αιτίας.
Το ως άνω τμήμα εμβαδού 8,372 στρ., στη θέση «Τσαρκί» περιοχής Γαλατά του Δήμου Τροιζηνίας-Μεθάνων της
Περιφερειακής Ενότητας Νήσων Περιφέρειας Αττικής,
απεικονίζεται στο από 12-11-2018 διάγραμμα με κλίμακα
1:2000 (και στο ενσωματωμένο σε αυτό, απόσπασμα
φύλλου χάρτη Γ.Υ.Σ. Αριθμ.: 7402/4 κλίμακας 1:5000) το
οποίο συνοδεύει αναπόσπαστα  την απόφαση αυτή με
μαύρο περίγραμμα, με στοιχεία κορυφών «1,2,3,4,5,6,7,
8,9,10,11,12,13,14,15,16,17,18,19,20,21,22,23, 24,25,26,
1» και όρια: Βόρεια με μη δασική έκταση, Ανατολικά με
δασική αναδασωτέα έκταση και με μη δασική έκταση,
Νότια  με δασική αναδασωτέα έκταση και Δυτικά με μη
δασική έκταση.
Οι συντεταγμένες των κορυφών της έκτασης των 8,372
στρ., στο προβολικό σύστημα ΕΓΣΑ ’87, αποτυπώνονται
στο τοπογραφικό διάγραμμα, που συνοδεύει αναπόσπαστα την παρούσα απόφαση.
Με την παρούσα απόφαση δεν προκαλείται δημοσιονομική δαπάνη σε βάρος του κρατικού προϋπολογισμού
(αρθρ. 90, π.δ. 63/2005).
Η απόφαση αυτή, να δημοσιευθεί στην Εφημερίδα
της Κυβερνήσεως.
Αθήνα, 12 Απριλίου, 2019
Ο Συντονιστής Αποκεντρωμένης Διοίκησης
ΣΠΥΡΙΔΩΝ ΚΟΚΚΙΝΑΚΗΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 289/05.06.2019
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 289/05.06.2019
Αριθμ. 93887
(3)
Κήρυξη αναδασωτέας έκτασης δασικού χαρακτήρα εμβαδού 391,00 τετραγωνικών μέτρων
στη θέση «Σχίνο», Τοπικής Κοινότητας Χώρας,
Δημοτικής Ενότητας Νέστορος, Δήμου Πύλου Νέστορος, Νομού Μεσσηνίας.
Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ
ΔΙΟΙΚΗΣΗΣ ΠΕΛΟΠΟΝΝΗΣΟΥ, ΔΥΤΙΚΗΣ
ΕΛΛΑΔΑΣ ΚΑΙ ΙΟΝΙΟΥ
Έχοντας υπόψη:
1. Τις διατάξεις των άρθρων 24 παρ.1 και 117 παρ.3
του Συντάγματος.
2. Τις διατάξεις του άρθρου 90 του π.δ. 63/2005 «Κωδικοποίηση νομοθεσίας για την Κυβέρνηση και τα κυ-
βερνητικά όργανα» (ΦΕΚ 98/τ.Α΄/2005).
3. Τις διατάξεις των άρθρων 6 και 280 του ν. 3852/2010
«Νέα Αρχιτεκτονική της Αυτοδιοίκησης και της Αποκεντρωμένης Διοίκησης – Πρόγραμμα Καλλικράτης» (ΦΕΚ
87/τ.Α’/2010).
4. Τις διατάξεις του π.δ. 139/2010 «Οργανισμός της
Αποκεντρωμένης Διοίκησης Πελοποννήσου, Δυτικής
Ελλάδας και Ιονίου» (ΦΕΚ 232/τ.Α’/2010).
5. Τις διατάξεις των άρθρων 28 και 28Α του ν. 4325/2015
(ΦΕΚ 47Α’/2015) «Εκδημοκρατισμός της Διοίκησης – Καταπολέμηση Γραφειοκρατίας και Ηλεκτρονική Διακυ-
βέρνηση. Αποκατάσταση αδικιών και άλλες διατάξεις».
6. Την 15870/15-5-2017 απόφαση Υπ. Εσωτερικών
(ΦΕΚ 250 Υ.Ο.Δ.Δ./2017) «Διορισμός του Νικολάου Παπαθεοδώρου του Αγγελάκη ως Συντονιστή της Αποκε-
ντρωμένης Διοίκησης Πελοποννήσου, Δυτικής Ελλάδας
και Ιονίου».
7. Τις διατάξεις του ν. 3208/2003 (ΦΕΚ 303/τ.Α’/2003).
8. Τις διατάξεις του ν. 998/1979 «Περί προστασίας των
δασών κ.λπ.» (ΦΕΚ 289/τ.Α’/1979) και ειδικότερα:
α) του άρθρου 41 παρ.1 και 3 β) του άρθρου 38 παρ.1
όπως αντικαταστάθηκε από το άρθρο 35 παρ. 1 του
ν. 4280/2014 [ΦΕΚ 159/τ.Α’/2014] και από το άρθρο 32
του ν. 4342/2015 [ΦΕΚ 143/τ.Α’/2015] και ισχύει και γ) του
άρθρου 70 παρ. 3, όπως αντικαταστάθηκε από το άρθρο
1 παρ. 15 του ν. 3208/2003 [ΦΕΚ 303/τ.Α’/2003] και ισχύει.
9. Τις διαταγές του Υπουργείου Γεωργίας:
α) 160417/1180/8-7-1980 β) 182447/3049/24-9-1980.
10. Την 221525/4195/21-9-2011 διαταγή Υπ.Π.Ε.Κ.Α.
(ΑΔΑ:4Α8Η0-ΙΔΩ).
11. Την 814/6-3-2019 πρόταση του Δασαρχείου Κυπαρισσίας περί κηρύξεως αναδασωτέας, της αναφερομέ-
νης στο θέμα έκτασης, αποφασίζουμε:
Κηρύσσουμε ως αναδασωτέα, με σκοπό την προστασία για την επαναδημιουργία της δασικής βλάστησης,
αποτελούμενη από άτομα πουρναριού και σχίνου που
καταστράφηκε από πυρκαγιά που εκδηλώθηκε την
28-10-2018, την έκταση δασικού χαρακτήρα εμβαδού τριακοσίων ενενήντα ενός τετραγωνικών μέτρων
(391,00 τ.μ.), που βρίσκεται στη θέση «Σχίνο», Τοπικής
Κοινότητας Χώρας, Δημοτικής Ενότητας Νέστορος,
Δήμου Πύλου – Νέστορος του Νομού Μεσσηνίας που
προσδιορίζεται από τα σημεία 1,2,3,4,5,6,1 και έχει όρια:
Ανατολικά: Ελαιώνα.
Δυτικά: Έκταση δασικού χαρακτήρα.
Βόρεια: Έκταση δασικού χαρακτήρα και αγροτική οδό.
Νότια: Ελαιώνα.
Όπως φαίνεται στο από 15-2-2019 συνημμένο τοπογραφικό διάγραμμα κλίμακας 1:500 που συντάχθηκε από
την Δασοπόνο του Δασαρχείου Κυπαρισσίας Νίκη Τότσκα και εντοπίζεται στο απόσπασμα Φ.Χ. «Μελιγαλάς»
κλίμακας 1:50.000 και αποτελεί αναπόσπαστο μέρος της
απόφασης αυτής. Προβλέπεται φυσική αναγέννηση της
δασικής βλάστησης που καταστράφηκε.
Άσκηση αίτησης ακύρωσης κατά αυτής κατατίθεται
ενώπιον του (οικείου) Τριμελούς Εφετείου εντός εξήντα
(60) ημερών από την επόμενη της δημοσίευσης ή της
κοινοποίησής της.
Από την εφαρμογή των κανονιστικών διατάξεων της
απόφασης αυτής δεν προκαλείται δαπάνη σε βάρος του
κρατικού προϋπολογισμού σύμφωνα με το άρθρο 90 του
π.δ. 63/2005 «Κωδικοποίηση νομοθεσίας για την Κυβέρνηση και τα κυβερνητικά όργανα» (ΦΕΚ 98/τ.Α΄/2005).
Η απόφαση αυτή να δημοσιευθεί στην Εφημερίδα της
Κυβερνήσεως
Πάτρα, 6 Μαΐου 2019
Ο Συντονιστής Αποκεντρωμένης Διοίκησης
ΝΙΚΟΛΑΟΣ ΠΑΠΑΘΕΟΔΩΡΟΥ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 289/05.06.2019

[Source: 20190400289.pdf | Tokens: 13109]